Det var en glad Kasper Jørgensen efter AaB-sejren på 2-1 ude mod Hobro i NordicBet Ligaen, hvor han scorede sit første mål for klubben på et udslagsgivende tidspunkt mod slutningen af opgøret. - Der falder en bold ned foran mig, og så laver jeg egentlig ikke andet end at lukke øjnene og skyde den ind, siger backen Kasper Jørgensen om sit kampafgørende mål til 2-1 i dommeren tillægstid. - Det var fantastisk. Det var en stor forløsning, og så var det mit første mål i AaB-trøjen, og hvilket et af slagsen. Se interview med Kasper Jørgensen og cheftræner Martin Thomsen herunder: Forsvarskollegaen Rasmus Thelander var glad for, at AaB-mandskabet viste forbedringer fra sidste uafgjorte opgør mod Næstved. - Vi kommer skidt fra start. Kontra sidste weekend har vi lært ikke at give op. Vi blev ved med at køre på og scorede to mål mod et forsvar, der er svært at lukke op, lyder det fra Rasmus Thelander. Se hele interviewet med Rasmus Thelander herunder: Hobro-træner ærgrer sig I den modsatte lejr var det derimod et skuffet Hobro-mandskab og cheftræner. - Det er fodbold, når det er hårdt. Jeg synes, at vi lægger mange af de rigtige ting ude på banen. Vi får en fantastisk start på kampen, siger Hobros cheftræner Martin Thomsen. Hobro kom foran allerede efter 15 sekunder ved Frederik Mortensen, og de havde også muligheder til flere mål i første halvleg - blandt andet på straffespark. - Vi har de to, tre største chancer i første halvleg. Vi kunne godt have ført med 3- eller 4-0. Måske allerede ved pausen.

Referat:
Første AaB-scoring af AaB-backen blev udslagsgivende i lokalopgøret mod Hobro.